Raseinių mokykla-daugiafunkcis centras Spindulys

Raseinių mokykla-daugiafunkcis centras „Spindulys“ – pagrindinės mokyklos tipo specialioji mokykla-daugiafunkcis centras. Kitos paskirtys: pagrindinės mokyklos tipo specialioji mokykla įvairiapusių raidos sutrikimų turintiems mokiniams; ikimokyklinio ugdymo grupės mokykla įvairiapusių raidos sutrikimų, kompleksinių ir kitų negalių turintiems vaikams; ikimokyklinio ugdymo grupės mokykla intelekto sutrikimą turintiems vaikams. Adresas: Kalnų g. 15A Raseiniai. Vykdomos ikimokyklinio, priešmokyklinio, pradinio, pagrindinio, socialinių įgūdžių ugdymo programos lietuvių kalba. Savininkas: Raseinių rajono savivaldybė. Įstaigos kodas 290986160. Mokykla turi bendrabutį. 

 Istorija 
miniatiūra|left|Mokyklos stadionas

1938 m. Maironio vardo pradinėje mokykloje atidaryta klasė vaikams su proto negalia. 1964 m. mokyklos direktorius Pranas Lazdauskas padėjo pamatinį akmenį Raseinių specialiosios mokyklos pastatams. Mokykla pardėjo veikti 1966 m., o jau 1969 m. mokyklos bendruomenė apdovanota padėkos raštu už gerai sutvarkytas patalpas ugdymo procesui organizuoti. Mokykloje sudaromos sąlygos mokiniams įsigyti siuvėjos, batsiuvio, dažytojo-tinkuotojo, staliaus, daržininko specialybę, o praktiką atlikti Raseinių įmonėse ir įstaigose.

1997 m. mokykloje atidaryta pirmoji lavinamoji klasė. Rekonstruotos pirmojo aukšto patalpos pritaikomos vaikams, turintiems kompleksinę negalią. 1999 m. iš LR Švietimo ir mokslo ministerijos mokykla perėjo į Kauno apskrities viršininko administracijos pavaldumą. 2005 m. pakeistas mokyklos pavadinimas į Raseinių specialioji mokykla. 2024 m. pakeistas mokyklos pavadinimas į Raseinių mokykla-daugiafunkcis centras „Spindulys“.

 Direktoriai 
 1974 m. Bronius Tūbelis;
 1981 m. Zigmas Butkus;
 1992 m. Angelė Linartienė;
 2021 m. Sandra Maslauskienė.

 Nuorodos 


Kategorija:Raseiniai
Kategorija:Raseinių rajono savivaldybės mokyklos
Kategorija:Lietuvos specialiosios mokyklos
Kategorija:Lietuvos pagrindinės mokyklos